শিশুদের ভয় পাওয়া নিয়ে যেসব মাকে প্রশ্ন করা হয়েছে তারা প্রায় সবাই প্রথমেই এক বাক্যে বলে উঠেছেন, ওরে সর্বনাশ! ভয় পায় না মানে? ভয়ে সারাক্ষণ অস্থির। তাদের প্রায় সবাই জানিয়েছেন কার্টুন, ভূতের গল্প, সহপাঠীদের কাছ থেকে নানা ধরনের গল্প শোনার কারণে তাদের মধ্যে ভয় চেপে বসে। ঘরের মধ্যে হালকা অন্ধকারে কিছু নড়ে উঠতে দেখলেও ভয়ে চিৎকার করে বা দৌড় দেয় অনেক শিশু। সাত-আট বছর পর্যন্ত কেউই একা বাথরুমে যেতে পারে না রাতে। শহরের শিশুদের ভয়কে অনেক মা-বাবাই অতিরিক্ত ভয় পাওয়া হিসেবে দেখছেন এবং নানা বিড়ম্বনার মুখোমুখি হচ্ছেন তারা।